Drie vragmotors bots op N1Foto verskaf deur Netcare 911 Drie vragmotors was Woensdagoggend op die N1 in Noordwyk, Johannesburg, betrokke in ŉ ongeluk. Shawn Herbst, woordvoerder van Netcare 911, het in ŉ verklaring gesê die ongeluk het omstreeks 08:00 onder die brug by die Olifantsfontein-afrit gebeur. “Die bestuurder van die derde vragmotor het ernstige beserings opgedoen. Netcare 911-reddingsbeamptes is deur Fire Ops bygestaan om die bestuurder met meganiese toerusting uit die wrak te bevry.” Drie persone het matige beserings opgedoen. Hulle is op die toneel behandel voor hulle na ŉ hospitaal geneem is vir verdere behandeling.